Projecte de col·laboració de l'Arxiu Ismael Latorre Mendoza amb Wikimedia Commons.
<p>Negatiu amb molt de gra.
</p><p>L'Arxiu allibera avui aquesta imatge de l'estrena del <i>Pasdoble Juliet</i>, feta per Ismael Latorre Mendoza el 14 d'abril de 1947, en el carrer Alfonso d'Alginet, davant la casa de <a href="https://ca.wikipedia.org/wiki/Julio_Palau_Lozano" class="extiw" title="ca:Julio Palau Lozano">Julio Palau Lozano</a>, <i>Juliet</i>. <a href="https://ca.wikipedia.org/wiki/Justiniano_Latorre_Rubio" class="extiw" title="ca:Justiniano Latorre Rubio">Justiniano Latorre Rubio</a>, <i>el tio Justi</i>,  va dedicar aquest pasdoble a Juliet d'Alginet; i el director <a href="https://ca.wikipedia.org/wiki/Pascual_P%C3%A9rez_Chov%C3%AD" class="extiw" title="ca:Pascual Pérez Choví">Pérez Choví</a> va dirigir l'estrena. <a href="https://ca.wikipedia.org/wiki/Ismael_Latorre_Mendoza" class="extiw" title="ca:Ismael Latorre Mendoza">Ismael Latorre Mendoza</a> va cantar la lletra del pasdoble amb un amic.
</p><p>Els personatges de la imatge:
</p>
<ul><li>Julio Palau Lozano (Alginet, 1925 - 7 de novembre de 2015) va ser un destacat pilotaire valencià d'Escala i corda. És un dels cinc únics pilotaires que té foto penjada a la Galeria d'Honor del Trinquet de Pelayo (València).</li>
<li>Justiniano Latorre Rubio (Utiel, 1892 Alginet, 1958), músic valencià. Clarinetista. Director de banda a Picanya i Alginet. Compositor de música popular, pasdobles, masurques, tangos i motets. Fundador de la Rondalla Albéniz en 1942 i de l'orquestrina Netalgi. El compositor a la imatge apareix tocant el clarinet.</li>
<li>Pasqual Pérez Choví (Carlet, 26 de febrer de 1889 - Alginet, 3 de desembre de 1953) va ser un director d'orquestra i compositor valencià. L'any 1926 va estrenar al Certamen de València el pasdoble <i>Pepita Greus</i>, i hi va obtenir el primer premi; el clarinetista i compositor Justiniano Latorre Rubio n'interpretà el solo a aquell certamen.</li></ul><p>El nom de l'obra:
El compositor va escriure a la partitura <i> Pasdoble Juliet</i>. Altres persones quan parlen o escriuen sobre aquest pasdoble donen també altres noms: <i>Pasdoble Juliet el pilotari</i>, <i>Pasdoble Juliet el pelotari</i> o <i>Pasdoble Juliet d'Alginet</i>.
</p><p>Aquesta fotografia va ser editada en:
</p>
<ul><li>Fornés, Alberto; Císcar, José i Latorre, Ismael: <i>Alginet, històries, costums i altres relats</i>, Societat Cultural Alèdua, Alginet, 2003. Dipòsit Legal: V-2546-2003, pàgina 154. A la pàgina 153 hi ha una imatge més d'aquesta estrena.</li>
<li>Lozano, Josep i altres. Aljannat III. <i>Monogràfic: Ismael Latorre Mendoza</i>, any 2008. Edita: Ajuntament d'Alginet; ISSN 1886-984 X, pàgina 22.</li>
<li>Portada del Programa del VIII Certamen de Bandes <i>Vila d'Alginet</i> (16 de juliol de 2011· Plaça del Mercat ales 22:00h) Societat Artística Musical d'Alginet i Regidoria de Cultura de l'Ajuntament d'Alginet. Obra obligada del Certamen: Pasdoble Juliet.</li>
<li>Portada del llibret Setmana Cultural Santa Cecília, del 15 al 25 de novembre de 2007. Societat Artística Musical d'Alginet.</li>
<li>HERRERO I PIQUERES, Joan Francesc: <i>Alginet, 125 anys amb la Societat Artística Musical</i>, edita Ajuntament d'Alginet, any 2019.  <a href="//commons.wikimedia.org/wiki/Special:BookSources/978-84-09-13898-2" title="Special:BookSources/978-84-09-13898-2">ISBN 978-84-09-13898-2</a> Dipòsit Legal: V-2994-2019. Pàgina 43.</li>
<li><a rel="nofollow" class="external text" href="https://www.pilotaviu.com/article/15676/sabies-que-pasdoble-juliet"><i>PilotaViu, ORTIZ, Ulisses: Sabies que hi ha un pasdoble dedicat a Juliet? 07-12-2017</i></a></li></ul><p>Pasdoble Juliet:
</p>
<ul><li><a rel="nofollow" class="external text" href="https://www.youtube.com/watch?v=LTDJrji-J_E&amp;index=1&amp;list=PL-FwjYe6aK5DRvg_gvgdVjm-Etg0sm9ff">Latorre, documental de l'Arxiu. Una imatge de l'estrena (00:52) i la música del <i>Pasdoble Juliet</i> interpretat per la Banda d'Alginet (des de 00:22)</a></li></ul><ul><li><a rel="nofollow" class="external text" href="https://www.youtube.com/watch?v=yZOSa6vmRXE&amp;list=PL-FwjYe6aK5DRvg_gvgdVjm-Etg0sm9ff&amp;index=5">Interpretació del <i>Pasdoble Juliet</i> per la Banda Música d'Ulldecona, XXX Trobada de Bandes de Música de Catalunya.</a></li></ul>
Tractament digital: Vicenç Salvador Torres Guerola.
<a href="https://ca.wikipedia.org/wiki/Ismael_Latorre_Mendoza" class="extiw" title="ca:Ismael Latorre Mendoza">Ismael Latorre Mendoza</a>
CC BY-SA 3.0
<a href="//commons.wikimedia.org/wiki/User:Arxiu_Ismael_Latorre_Mendoza" title="User:Arxiu Ismael Latorre Mendoza">Arxiu Ismael Latorre Mendoza</a>. (Viquipèdia: <a href="https://ca.wikipedia.org/wiki/Arxiu_Ismael_Latorre_Mendoza" class="extiw" title="ca:Arxiu Ismael Latorre Mendoza">1</a>)